stanford-oval/wikipedia huggingface dataset:
Ray Collins

Ray Collins voi tarkoittaa seuraavia henkilöitä:
Ray Collins, yhdysvaltalainen näyttelijä
Ray Collins, yhdysvaltalainen muusikko
Ray Collins, yhdysvaltalainen amerikkalaisen jalkapallon pelaaja
Ray Collins, baseballpelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ray Collins”, voi hakea sivunnimihaulla, laajalla sivunnimihaulla tai tekstihaulla.
Rapateaceae

| Rapateaceae |
| --- | --- |
 Stegolepis guianensis
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Rapateaceae  Dumort.
Katso myös
   Rapateaceae Wikispeciesissä   Rapateaceae Commonsissa 
Infobox OKNimi-testi OK: 
Rapateaceae on yksisirkkaisten kasvien Poales-lahkoon kuuluva tropiikin heimo.
Heimon kasvit ovat juurakollisia ja lehtiruusukkeellisia ruohoja, joiden lehdet ovat kahdessa rivissä. Toisinaan rivit ovat kierteisiä. Joskus lehdet jakautuvat ruodiksi ja lavaksi. Niissä on selvä tuppi. Kukinnot ovat vanallisia ja koostuvat viuhkomaisista ja mykerömäisistä osakukinnoista, joita toisinaan tukevat suojuslehtimäiset ylälehdet. Kukat ovat isoja ja melko näyttäviä. Niissä on useita esilehtiä ja kehä on erilaistunut verhiöksi ja teriöksi. Terälehdet ovat tyvestään yhteen kasvaneita, kuten kuusi hedettäkin. Lisäksi heteet voivat kiinnittyä terälehtiin. Ponnet avautuvat rei’illä. Sikiäimessä on vähintään kolme siemenaihetta ja ainoan vartalon päässä on nuppimainen luotti. Hedelmä on liiteluomainen kota. Siemenessä on vähäpätöinen ja erilaistumaton alkio.
Heimo kasvaa trooppisessa Etelä-Amerikassa ja yksi sen laji Länsi-Afrikassa. Lajeja on yhteensä 94 ja ne jakautuvat 16 suvuksi ja kolmeksi alaheimoksi.
Alaheimot

Rapateoideae
3 sukua ja 29 lajia Guayanan alueelta Boliviaan ja Mato Grossoon.
Monotremoideae
4 sukua ja 8 lajia Guayanan alueella ja Kolumbiassa ja Venezuelassa Rio Negron yläjuoksulla. Maschalocephalus dinklagei on ainoa heimon laji, joka kasvaa Afrikassa Sierra Leonessa ja Liberiassa.
Saxofridericioideae
9 sukua, 54 lajia Etelä-Amerikan pohjoisosissa, erityisesti Guayanan ylängöllä ja Panamassa.
Aiheesta muualla

Stevens, P. F. 2001-: Angiosperm Phylogeny Website. (Arkistoitu – Internet Archive)
Puligny-Montrachet

| Puligny-Montrachet |
| --- | --- |
 Patsas kunnan keskustassa
 vaakuna
 Puligny-Montrachet
 Koordinaatit: 46°56′47″N, 4°45′18″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  7,3 km²
Korkeus:  389 m
Väkiluku (2018):  387 
 – Väestötiheys:  53 as./km²
Kunnan numero:  21512
Infobox OKVirheellinen NIMI-arvo: 
Puligny-Montrachet on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 12 kilometriä Beaunen kaupungista lounaaseen.
Kunnan keskustassa oleva Notre-Damen kirkko on peräisin 1200-luvulta. Sitä on muutettu vuosisatojen aikana, pääasiassa 1500-, 1600- ja 1700-luvuilla, ja nykyisen muotonsa se sai 1800-luvulla.
Viinintuotanto

Kunta sijaitsee Côte de Beaunen viinintuotantoalueella, ja siellä tuotetut viinit saavat käyttää Puligny-Montrachet (AOC) laatumerkintää. Puligny-Montrachet on yksi etappipaikka 60 kilometriä pitkälle Route des Grands Crus -viinitiellä.
Notre-Damen kirkko
Paikallisia viiniviljelmiä
Aiheesta muualla

Kuvia tai muita tiedostoja aiheesta Puligny-Montrachet Wikimedia Commonsissa
Ragged Island

Ragged Island
Ragged Islandin saariketju korostettuna. Ragged Island on ketjun eteläisin ja suurin saari.
| --- | --- |
Sijainti:  Ragged Island Bahama
Merialue:  Atlantti
Korkein kohta:  13 m
Pinta-ala:  15 km²
| --- | --- |
Asukasluku:  72
Suurin kaupunki:  Duncan Town
muokkaa - muokkaa wikitekstiä - muokkaa Wikidataa
Ragged Island on pieni saari Bahamalla. Se kuuluu saariketjuun, joka tunnetaan nimellä Ragged Island Chain. Koko saariketju kuuluu samaan hallintoalueeseen, ja sen ainoa vakituinen asutus on Ragged Islandilla. Saariketjun suurimpia saaria ovat muun muassa Racoon Cay ja Little Ragged Island.
Englantilaiset lojalistit asuttivat Ragged Islandin Amerikan vapaussodan aikana. Saaren ainoa kylä Duncan Town on nimetty ensimmäisen asuttajan Duncan Taylorin mukaan. Saaren talous perustui alun perin suolan keräämiseen, jonka loputtua asukasluku on romahtanut. Nykyään saaren 72 asukasta elättävät itsensä kalastamalla ja turismilla.
Raggio di luna

|  Raggio di luna> Kappaleen tiedot |
| --- | --- |
Esittäjä(t):  Matia Bazar
Säveltäjä(t):  Giancarlo Golzi Salvatore Stellita
Sanoittaja(t):  Carlo Marrale Piero Cassano Antonella Ruggiero
Euroviisutiedot
Vuosi:  1979
Maa:  Italia
Kieli:  italia
Sijoitus:  15.
Pisteet:  27
Sanat:  sanoitus
Raggio di luna on Matia Bazarin esittämä kappale, joka edusti Italiaa vuoden 1979 Eurovision laulukilpailussa Israelin Jerusalemissa.
Kappale sijoittui Euroviisuissa viidenneksitoista 27 pisteellä. Kappale oli Euroviisujen historia ensimmäinen, joka esitettiin ilman orkesterisäestystä pelkän taustanauhan varassa.
Ray Collins (näyttelijä)

| Ray Collins |
| --- | --- |
 Collins Citizen Kanen trailerissa.
Henkilötiedot
Syntynyt: 10. joulukuuta 1889 Sacramento, Kalifornia, Yhdysvallat
Kuollut: 11. heinäkuuta 1965 Santa Monica, Kalifornia
Aiheesta muualla
IMDb 
Elonet
Ray Bidwell Collins (10. joulukuuta 1889 Sacramento, Kalifornia – 11. heinäkuuta 1965 Santa Monica, Kalifornia) oli yhdysvaltalainen näyttelijä. Hänen tunnetuimpiin rooleihinsa kuuluu luutnantti Arthur Tragg televisiosarjassa Perry Mason yllättää.
Collins kuului Orson Wellesin Mercury Theatren näyttelijöihin, ja esiintyi muun muassa Maailmojen sota -kuunnelmassa kolmessa eri roolissa. Hän esiintyi yli 90 elokuvassa, joukossa Wellesin ohjaamat Citizen Kane, Mahtavat Ambersonit ja Pahan kosketus.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Ray Collins (actor)
Sabrina Del Mastio

Sabrina Del Mastio (s. 10. maaliskuuta 1971 Bologna) on italialainen softballpelaaja. Hän pelaa SC Forlìssa.
2. pesällä pelaava Del Mastio oli mukana Ateenan olympialaisissa 2004, joissa Italia sijoittui kahdeksanneksi eli turnauksen viimeiseksi. Hänet palkittiin maansa mestaruussarjassa pelipaikkansa kultaisella räpylällä vuonna 2007.
Sabrina Buchholz

| Mitalit | Mitalit | Mitalit |  |
| --- | --- | --- | --- |
|  Sabrina Buchholz |  Sabrina Buchholz |  Sabrina Buchholz |  |
Maa:   Saksa
Naisten ampumahiihto
| MM-kilpailut  | MM-kilpailut  | MM-kilpailut  |  |
|  Kultaa | Östersund 2008 | sekaviesti |  |
Sabrina Buchholz (s. 5. maaliskuuta 1980 Schmalkalden) on saksalainen uransa lopettanut ampumahiihtäjä, joka on kilpaili maailmancup-tasolla kaudesta 2000–2001 alkaen kauteen 2011–2012 asti.
Buchholz saavutti vuoden 2000 Hochfilzenin juniorien MM-kilpailuissa neljä mitalia; hopeaa normaalimatkalta, kultaa takaa-ajosta ja sprintistä. Lisäksi hän oli mukana Saksan viestijoukkueessa, joka kukisti hopeajoukkue Venäjän lähes neljällä minuutilla.
Buchholz debytoi aikuisten arvokilpailuissa Östersundissa 2008, jossa hän kilpaili henkilökohtaisilla matkoilla vain yhteislähdössä sijoittuen 26:nneksi. Hän hiihti avausosuuden Saksan sekaviestijoukkueessa, joka voitti mestaruuden – 52,6 sekuntia ennen Valko-Venäjää.
Maailmancupissa Buchholzin toistaiseksi paras sijoitus osakilpailussa on Hochfilzenin sprinttikilpailun viides sija kaudelta 2007–2008. Hän sijoittui kauden loppupisteissä kahdeksanneksitoista.
Ray Barrettin filmografia

Tämä on australialaisen näyttelijän Ray Barrettin filmografia.
Elokuvat

| Vuosi | Elokuva | Nimi suomeksi | Rooli |
| --- | --- | --- | --- |
| 2008 | Australia | Australia |  |
| 2003 | The Visitors | Uhka merellä |  |
| 1998 | In the Winter Dark |  | Maurice Stubbs |
| 1997 | Heaven’s Burning | Taivas palaa | Cam O’Brien |
| 1996 | Hotel de Love | Lemmenhotelli | Jack Dunne |
| 1996 | Brilliant Lies | Suuria valheita | Brian Connor |
| 1996 | Dad & Dave – On Our Selection |  |  |
| 1995 | Hotel Sorrento | Hotelli Sorrento | Wal Moynihan |
| 1993 | No Worries | Hyvästi dingo |  |
| 1991 | Waiting | Waiting |  |
| 1990 | Blood Oath tai Prisoners of the Sun | Verivala | everstiluutnantti Johnson |
| 1988 | As Time Goes By |  | J L Weston |
| 1987 | Frenchman's Farm |  | Benson |
| 1985 | Rebel | Rebel - kapinallinen | Bubbles |
| 1984 | The Empty Beach | Cliff Hardy - yksityisetsivä | Macleary |
| 1984 | Relatives |  | Uncle Geoffrey Southerly |
| 1984 | Wo die grunen Ameisen traumen |  | Cole |
| 1983 | Waterfront | Myrskyisä satama |  |
| 1982 | Goodbye Paradise | Kaappausyritys | Michael Stacey |
| 1981 | A Dangerous Summer | Liekehtivä helvetti |  |
| 1981 | The Earthling |  | Parnell |
| 1978 | The Chant of Jimmie Blacksmith | The Chant of Jimmie Blacksmith | Farrell |
| 1978 | No Room To Run | Etsintäkuulutettu |  |
| 1976 | Let the Balloon Go | Anna pallon lentää | tohtori Mcleod |
| 1976 | Don’s Party | Don's Party | Mal |
| 1971 | Inn of the Frightened People |  |  |
| 1966 | Thunderbirds Are Go | Myrskylinnut lähtövalmiina | John Tracy / The Hood / muita hahmoja |
| 1966 | The Reptile | Käärmeihmiset | Harry |
| 1965 | Jigsaw |  | ylikonstaapeli Gorman |
| 1963 | 80,000 Suspects | 80 000 Suspects |  |

Lähde:
Rosario Balmaceda

Rosario Balmaceda
Rosario Balmaceda (s. 26. maaliskuuta 1999) on chileläinen jalkapalloilija. Hän on pelipaikaltaan keskikenttäpelaaja. Hän on pelannut Chilen naisten maajoukkueessa vuoden 2019 MM-kilpailujen päättyessä yhdeksän maaottelua. MM-kilpailuissa hän pelasi Chilen kaikki kolme ottelua alusta loppuun.
Rosanna Fellman

Rosanna Fellman 2022.
Rosanna Fellman (s. 1995) on suomenruotsalainen runoilija. Hän on kotoisin Pietarsaaresta ja asuu nykyisin Turussa.
Fellman aloitti lavarunouden vuonna 2013 ja teki vuonna 2018 ensimmäisen keikkansa suomeksi.[lähde? ] Hänelle myönnettiin Arvid Mörne -palkinto vuonna 2018 runosarjasta Störd. Fellmanin ensimmäinen kirja Strömsöborna julkaistiin syyskuussa 2019. Teos sai Vimma-palkinnon.  Hänen toinen teoksensa Republikens president – Tasavallan presidentti (2022) on kolmikielinen runoelma. Fellmanin kolmas runokokoelma Det Jakobstad ingen vill ha ilmestyi vuonna 2024.
Opiskellessaan Åbo Akademissa Fellman toimi kirjallisuustieteen ainejärjestön Prosan puheenjohtajana. Prosan ja Kirjan talon kuukausittainen Poetry Pub -tapahtuma oli hänen johdossaan vuoteen 2018 asti.[lähde? ]
Purolattanat

| Purolattanat |
| --- | --- |
 Bipalium kewense
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Laakamadot Platyhelminthes
Alajakso::  Rhabditophora
Lahko::  Purolattanat Tricladida  Lang, 1884
Katso myös
   Purolattanat Wikispeciesissä   Purolattanat Commonsissa 
Infobox OKVirheellinen NIMI-arvo: 
Purolattanat eli lattanat eli planariat (Tricladida) on laakamatojen (Platyhelminthes) pääjaksoon kuuluva lahko. Purolattanoita tavataan niin makeassa ja suolaisessa vedessä kuin maallakin. Makean veden lajeja kutsutaan yleisesti lattanoiksi, mutta nimi lattanat voi myös viitata koko lahkoon. Lisäksi nimeä planariat käytetään rinnakkain koko lahkon ja yhden sen heimosta (Planariidae) suomenkielisenä nimenä.
Purolattanoita on perinteisesti pidetty osana värysmatojen luokkaa (Turbellaria), mutta tämä luokka on osoittautunut parafyleettiseksi, eikä sitä enää käytetä tieteellisissä yhteyksissä. Värysmatojen piirteitä ovat jaokkeeton ja kaksikylkinen ruumis sekä verisuoniston puuttuminen. Niiden suoleen johtaa vain suuaukko. Purolattanoille tyypillistä on lisäksi ruumiin litteys ja selvästi erottuva pää.
Luokittelu

Lahko: Purolattanat (Tricladida)
Alalahko: Continenticola
Yläheimo: Geoplanoidea
Heimo: Dugesiidae
Heimo: Geoplanidae
Yläheimo: Planarioidea
Heimo: Dendrocoelidae
Heimo: Kenkiidae
Heimo: Planariat (Planariidae)
Osalahko: Cavernicola
Heimo: Dimarcusidae
Suku: Hausera
Osalahko: Maricola
Yläheimo: Bdellouroidea
Heimo: Bdellouridae
Heimo: Uteriporidae
Yläheimo: Cercyroidea
Heimo: Centrovarioplanidae
Heimo: Cercyridae
Heimo: Meixnerididae
Yläheimo: Procerodoidea
Heimo: Procerodidae
Suku: Micropharynx
Suku: Tiddles
Portraits of Inhuman Abominations

| Portraits of Inhuman Abominations Vomit the Soul |
| --- | --- | --- |

Studioalbumin tiedot
 Äänitetty : Heartbeat Studios, Venetsia
 Julkaistu: 18. lokakuuta 2005
 Tuottaja(t): Steve Green
 Tyylilaji: brutaali death metal
 Kesto: 29.55
 Levy-yhtiö: Comatose Music
Vomit the Soulin muut julkaisut
|   | Portraits of Inhuman Abominations 2005 | Apostles of Inexpression 2009 |
Portraits of Inhuman Abominations on italialaisen death metal -yhtyeen Vomit the Soulin esikoisalbumi. Se julkaistiin vuonna 2005 levymerkillä Comatose Music.
Kappaleet

Defacing You with My Nails – 3.57
Genuine Female Submission – 3.26
Meticulous Violence – 3.43
Vomit Scrap – 3.36
Obsessed with Necrophilia – 2.36
New Sexual Perversion – 3.11
Infernal Pleasures – 3.50
Third – 5.36
Kokoonpano

Maurizio "Ycio" Orsanigo – rummut, taustalaulu
Andrea Anghileri – bassokitara
Massimo "Max" Santarelli – laulu, kitara
Kokoonpano > Vierailevat muusikot

Leonardo Castellani – intro, outro
Maurizio Insane Zani – taustalaulu (kappale 4)
Kokoonpano > Muut tekijät

Jon Zig – kansikuva
Nessia Colombo – valokuvat
Leonardo Castellani – äänittäjä, miksaaja, masteroija
Joel Sta – layout
Steve Green – vastaava tuottaja
Arvostelut

Metal Storm: 7/10
Aiheesta muualla

Albumi Portraits of Inhuman Abominations Encyclopaedia Metallum -sivustolla (englanniksi)
Portraits of Inhuman Abominations discogs.com -sivustolla
Raila Odinga

| Raila Odinga |
| --- | --- |
 Odinga kuvattuna vuonna 2013.
Afrikan unionin infrastruktuurin kehittämisen korkea edustaja
 20. lokakuuta 2018–  
Johtaja:  Moussa Faki
Kenian 2. pääministeri
 17. huhtikuuta 2008 – 9. huhtikuuta 2013  
Presidentti:  Mwai Kibaki
Edeltäjä:  Jomo Kenyatta (1964)
Seuraaja:  virka lakkautettu
Kenian infrastruktuuriministeri (julkiset työt, tiet ja suminen)
 14.tammikuuta 2003 – 21. marraskuuta 2005  
Presidentti:  Mwai Kibaki
Edeltäjä:  William Cheruiyot Morogo
Seuraaja:  Soita Shitanda
Kenian energiaministeri
 11. kesäkuuta 2001 – 30. joulukuuta 2002  
Presidentti:  Daniel arap Moi
Edeltäjä:  Francis Masakhalia
Seuraaja:  Simeon Nyachae
Kenian kansalliskokouksen edustaja
 29. joulukuuta 1992 – 17. tammikuuta 2013  
Henkilötiedot
Syntynyt: 7. tammikuuta 1945 (ikä 79) Maseno, Kenia
Kansalaisuus:  Kenia
Vanhemmat:  Jaramogi Oginga Odinga (isä)
Puoliso:  Ida Odinga
Lapset:  4
Tiedot
Puolue:  Orange Democratic Movement
Raila Amolo Odinga (s. 7. tammikuuta 1945) on kenialainen oppositiojohtaja, liikemies ja poliitikko. Vuoden 2007 presidentinvaalissa hän hävisi niukasti vastaehdokkaalleen Mwai Kibakille. Odingan kannattajat eivät tunnustaneet vaalitappiota vaan ryhtyivät mielenosoituksiin, jotka poliisi pyrki tukahduttamaan. Vuosina 2008–2013 Odinga oli Kenian pääministeri.
Tausta ja yksityiselämä

Etniseltä taustaltaan Odinga on luo, joka puolestaan on Kenian kolmanneksi suurin etninen ryhmä. Hänen isänsä Oginga Odinga toimi Kenian ensimmäisenä varapresidenttinä..
Hän opiskeli konetekniikkaa Itä-Saksassa ja valmistui maisteriksi vuonna 1970, minkä jälkeen hän palasi Keniaan. Vuosina 1970–1974 Odinga työskenteli yliopistolehtorina Nairobin yliopistossa..
Odinga on naimisissa Ida Odingan (s. Ida Anyango Oyoo) kanssa ja heillä on neljä lasta: kaksi poikaa ja kaksi tytärtä. Heidän vanhin tyttärensä Winnie on nimetty Winnie Mandelan ja heidän vanhin poikansa Fidel Fidel Castron mukaan.
Poliittinen ura

Poliittisen uransa aikana Odinga on kuulunut useaan eri puolueeseen: Forum For Restoration of Democracy (vuoteen 1992 saakka), Ford-Kenya (1992–1994), National Development Party (1994–2002), Kenya African National Union (2000–2002), Liberal Democratic Party (2002–2005), Orange Democratic Movement (2005–). Kenian parlamentissa Odingan johtama puolue ODM (Orange Democratic Movement) on toiseksi suurin puolue presidentti Uhuru Kenyattan hallitsevan Jubilee-puolueen jälkeen.
Odinga aloitti poliittisen toimintansa 1970- ja 1980-luvuilla. Vuonna 1982 häntä syytettiin maanpetoksesta ja juonittelusta presidentti Daniel arap Moita vastaan, minkä johdosta Odinga istui vankilassa kuusi vuotta ilman oikeudenkäyntejä. Vuonna 1991 hän pakeni maasta osoitettuaan mieltä Kenian yksipuoluejärjestelmää vastaan ja sai turvapaikan Norjasta.. Seuraavana vuonna Odinga palasi Keniaan ja asettui ehdolle parlamenttivaaleissa. Hän tuli valituksi nairobilaisesta Langatan vaalipiiristä.
Vuonna 2007 Odingan suosio kasvoi ja hän ajautui törmäyskurssille Mwai Kibakin kanssa. Välit näiden kahden johtamien poliittisten blokkien välillä pahenivat ja yltyivät mellakoiksi. Lopulta YK:n pääsihteeri Kofi Annan ja Tansanian presidentti Jakaya Kikwete toimivat neuvottelijoina kriisin ratkaisemisessa: vallanjaossa Kibakista tuli presidentti ja Odingasta pääministeri. Pääministerin virka luotiin tuolloin käytännössä uudelleen..
Elokuussa 2017 Keniassa pidettiin presidentinvaalit, joissa ilmoitetun vaalituloksen mukaan istuva presidentti Uhuru Kenyatta voitti vastaehdokkaansa Raila Odingan 54 %:n ääniosuudella. Oppositioehdokas Odinga piti vaalitulosta vilpillisenä. Kenian korkein oikeus asettui samalle kannalle ja kumosi vaalituloksen. Ratkaisu oli historiallinen, koska koskaan aikaisemmin ei minkään Afrikan maan oikeuslaitos ollut tehnyt vastaavanlaista ratkaisua.
Lokakuussa 2017 pidettiin uusintavaalit, joissa Kenyatta sai 98 % äänistä, sillä oppositio boikotoi vaaleja. Korkein oikeus hylkäsi uusintavaaleista tehdyt valitukset. Vaalien jälkeen maassa oli levottomuuksia opposition kannattajien ja poliisin välillä. Marraskuussa 2017 Uhuru Kenyatta vannoi virkavalansa toiselle kaudelleen Kenian presidenttinä. Raila Odinga ei tunnustanut vaalien laillisuutta.
Maaliskuussa 2018 presidentti Kenyatta ja oppositiojohtaja Raila Odinga lopettivat keskinäisen vihanpitonsa kädenpuristukseen, joka oli Keniassa merkittävä symbolinen ele (The Handshake). Jo itsenäisen Kenian alkuvaiheeseen juontuva riita alkoi riitapuolten isien Jomo Kenyattan ja Oginga Odingan välirikosta ja poliittisesta vastakkainasettelusta.
Lokakuussa 2018 Afrikan unionin komission puheenjohtaja Moussa Faki nimitti Odingan AU:n infrastruktuurin kehityksestä vastaavaksi korkeaksi edustajaksi.
Aiheesta muualla

Kuvia tai muita tiedostoja aiheesta Raila Odinga Wikimedia Commonsissa
Roscoe Bartlett

Roscoe Bartlett
Roscoe Gardner Bartlett (s. 3. kesäkuuta 1926 Kentucky) on yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa Marylandin kuudennesta vaalipiiristä vuosina 1993–2013.
Bartlett on pitkän akateemisen uran luonut professori. Hän on harjoittanut koko ikänsä myös maanviljelyä; rakkaus alaan kehittyi jo lapsuudessa, jonka hän vietti isoisänsä tilalla Kentuckyssä. Hänellä on puolisonsa Ellen Louise Baldwinin kanssa kymmenen lasta.
Bartlett on seitsemännen päivän adventisti.
Robertsforsin kunta

| Robertsforsin kunta |
| --- | --- |
 vaakuna

Valtio:   Ruotsi
Lääni:  Västerbottenin lääni
Maakunta:  Västerbotten
Keskustaajama:  Robertsfors
Kuntakoodi:  2409
Pinta-ala  ():  
 – Maa:  1 292,32 km²
Väkiluku (31.12.2021)  ():  6 786
 – Väestötiheys:  5,3 as./km²
 
 www.robertsfors.se 
Infobox OKVirheellinen NIMI-arvo: 
Maailman suurin juustohöylä Ånäsetissä.
Dalkarlsån kansanopisto.
Robertsforsin kunta (ruots. Robertsfors kommun) on Västerbottenin läänissä sijaitseva Ruotsin kunta. Maakuntajaossa se kuuluu Västerbotteniin. Kunnan keskustaajama on Robertsfors.
Kunnan maapinta-ala on 1 292,32 neliökilometriä (1.1.2016) ja asukasluku 6 786 henkeä (31.12.2021).
Kunnan väestö on vähenemään päin. Kunnanvaltuustossa on 31 jäsentä.
Kunnassa on monipuolista teollisuutta, kuten valimo, keramiikka ja harvinaista timanttiteollisuutta. Kunnassa sijaitsee myös Ruotsin pohjoisin lasitehdas Madam Glas ja vanha Robertsforsin ruukki. Kunnallisia palveluja tarjolla on kirjasto, terveys- ja päivähoitopalveluita, neljä alakoulua, yläkoulu ja lukio. Kirkkojen ja ruukin museon lisäksi on kunnassa on nähtävyyksinä mm. luonnonsuojelualueita ja maatalouteen liittyviä museoita.
Vuonna 2007 kunnassa oli 94,98 km² peltoa, joten saman ajankohdan maapinta-alaan vertaamalla saadaan peltojen osuudeksi 7,3 prosenttia kunnan maapinta-alasta.
Kuntajaon kehitys

Kunta vastaa suunnilleen keskiaikaista Bygdeån pitäjää, jonka vanha kirkko on edelleen kunnan uskonnollinen keskus. Vuonna 1624 Bygdeåsta erotettiin Nysätran pitäjä. Vuoden 1863 kuntajakouudistuksessa näistä pitäjistä perustettiin Bygdeån ja Nysätran maalaiskunnat. Bygdeån maalaiskuntaan perustettiin vuonna 1927 Robertsforsin taajaväkinen yhdyskunta ja Nysätran maalaiskuntaan vuonna 1941 Ånäsetin taajaväkinen yhdyskunta. Vuoden 1952 kuntauudistus ei aiheuttanut aluemuutoksia. Taajaväkiset yhdyskunnat lakkautettiin vuosina 1958 ja 1957. Vuonna 1974 Bygdeån ja Nysätran kunnat yhdistettiin nykyiseksi Robertsforsin kunnaksi, joka sai nimensä keskustaajamansa mukaan.
Vaakuna

Bygdeån ja Nysätran maalaiskunnilla oli kummallakin oma vaakuna.
Bygdeån maalaiskunta
Nysätran maalaiskunta
Väestönkehitys

| Robertsforsin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 10 376 | 10 376 |
| 1955 | 1955 |    | 9 740 | 9 740 |
| 1960 | 1960 |    | 9 245 | 9 245 |
| 1965 | 1965 |    | 8 392 | 8 392 |
| 1970 | 1970 |    | 7 551 | 7 551 |
| 1975 | 1975 |    | 7 454 | 7 454 |
| 1980 | 1980 |    | 7 737 | 7 737 |
| 1985 | 1985 |    | 7 713 | 7 713 |
| 1990 | 1990 |    | 7 871 | 7 871 |
| 1995 | 1995 |    | 7 707 | 7 707 |
| 2000 | 2000 |    | 7 307 | 7 307 |
| 2005 | 2005 |    | 7 066 | 7 066 |
| 2010 | 2010 |    | 6 831 | 6 831 |
| 2015 | 2015 |    | 6 771 | 6 771 |
| 2020 | 2020 |    | 6 748 | 6 748 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 545 | 8,0 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 86 | 1,3 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 361 | 5,3 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 5 779 | 85,3 |
Hieman vanhempien vuoden 2009 lopun tietojen mukaan kunnassa asui 114 Suomessa syntynyttä, mikä vastasi 1,7 prosenttia kunnan väestöstä. Vielä vanhempien vuoden 1984 lopun tietojen mukaan 2,6 prosenttia kunnan asukkaista oli ulkomailla syntyneitä. Tuolloin kunnassa asui 124 Suomessa syntynyttä, mikä vastasi 1,6 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 175 541 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 78 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 19,9 %
18–64-vuotiaat: 56,8 %
65 vuotta täyttäneet: 23,4 %